9 Tshipungidi tshia kumpala tshiotshi tshivua ne malu malomba bilondeshile mikenji bua mudimu wa tshijila ne muaba watshi wa tshijila+ pa buloba.2 Bualu bavua benze tshitupa tshia kumpala tshia mu ntenta muvua tshitekelu tshia miendu+ ne mêsa ne diteka dia mampa a mulambu;*+ ne badi batshibikila ne: Muaba wa Tshijila.+3 Kadi panyima pa tshilamba tshibidi tshia kukosolola natshi+ pavua tshitupa tshia mu ntenta tshivuabu babikila ne: Muaba Mutambe Tshijila.+4 Mu muaba eu muvua tshintu tshia or tshia kuoshila musenga wa manananshi+ ne mushete wa tshipungidi+ mulamika or mubidi mujima+ muvua mulondo wa or muikale ne mana+ ne mulangala wa Alona uvua mupatule ntonga,+ ne mabue+ a tshipungidi;5 ne pa mutu pa mushete pavua bakeluba ba butumbi bavua babuikile tshibuikidiji+ tshia dilengejangana* ne mundidimbi wabu. Kadi mpindieu ki ndîba dia kuakula bia bungi bua malu aa to.6 Bamane kuenza bintu ebi mushindu eu, bakuidi badi babuela mu tshitupa tshia kumpala tshia mu ntenta pa tshibidilu bua kuenza midimu ya tshijila;+7 kadi muakuidi munene udi ubuela nkayende mu tshitupa tshibidi musangu umue ku tshidimu,+ ne kavua mua kubuelamu kayi ne mashi+ adiye ufila buende yeye+ ne bua mpekatu ivua tshisamba+ tshienze mu dipanga to.8 Nunku nyuma muimpe* udi uleja patoke ne: kabavua banji kuleja njila wa kubuelela muaba wa tshijila patshivua ntenta wa kumpala muimane to.+9 Ntenta eu udi tshimfuanyi tshia tshikondo tshitudi etshi,+ ne bilondeshile dilongolola edi badi bafila mapa ne milambu.+ Kadi bintu ebi kabiena mua kuvuija kondo ka muoyo ka muntu udi wenza mudimu wa tshijila kapuangane to.+10 Bintu ebi bidi bitangila anu biakudia ne bia kunua ne diowa mâyi dia mishindu mishilashilangane bilondeshile mikenji.*+ Mbintu bivua mikenji ilomba bua mubidi+ ne bavua babienzeja bantu too ne ku tshikondo tshisungula tshivuabu mua kuakaja malu.11 Kadi pavua Kristo mulue bu muakuidi munene wa malu mimpe akadi menzeke, wakabuela mu ntenta mutambe bunene ne mutambe bupuangane udi kayi muenza ku bianza, mbuena kuamba ne: udi kayi wa mu bufuki ebu.12 Kavua mubuele muaba wa tshijila ne mashi a mbuji ya mpumbu ne a bana balume ba ngombe to, kadi wakabuelamu ne mashi ende nkayende+ musangu umue bua kashidi, kutupetelaye dilekeledibua* dia tshiendelele.+13 Bualu bikala mashi a mbuji ya mpumbu+ ne a ngombe milume ne butu bua lukungulu lua ngombe* buvuabu bamiamina bantu bavua banyanguke bibavuija ba tshijila bua dilengejibua dia mubidi,+14 mashi a Kristo+ uvua mudifile kudi Nzambi kayi kalema ku diambuluisha dia nyuma wa tshiendelele kaena mua kutamba kulengeja tondo tuetu tua muoyo ku midimu mifue+ bua tumone mua kuenzela Nzambi wa muoyo mudimu wa tshijila anyi?+15 Ke bualu kayi udi mutuangaji wa tshipungidi tshipiatshipia,+ bua bantu badibu babikile bamone mua kupeta mulayi wa bumpianyi bua tshiendelele,+ bualu mmufue bua abapikule ku dishipa dia mikenji dia mu tshipungidi tshia kumpala ku diambuluisha dia tshia kupikulangana natshi.+16 Bualu padiku tshipungidi, bidi bikengela muntu udi muenze tshipungidi afue,17 bualu tshipungidi tshidi ne mushinga padiku lufu, bualu katshiena ne bukole patshidi muntu udi mutshienze muikale ne muoyo to.18 Nunku nansha tshipungidi tshia kumpala katshivua tshituadije* kakuyi mashi to.19 Bualu pavua Mose muambile bantu bonso mêyi onso a mu Mikenji, wakangata mashi a bana balume ba ngombe ne a mbuji ya mpumbu, pamue ne mâyi ne miosa mikunzubile ya mikoko ne tumitshi tua izope, kumiaminaye mukanda* ne bantu bonso20 wamba ne: “Aa mmashi a tshipungidi tshidi Nzambi munutumine dîyi bua kulama.”+21 Bia muomumue wakamiamina mashi ku ntenta ne ku bintu bionso bia mudimu wa tshijila.*+22 Eyowa, bilondeshile Mikenji bintu bitue ku bionso bidi bilengejibua ne mashi,+ ne bikala mashi kaayi mela panshi kakuena dibuikidibua dia mpekatu to.+23 Ke bualu kayi, bivua bikengela kulengeja bimfuanyi+ bia bintu bia mu diulu ne milambu ya nyama,+ kadi bintu bia mu diulu biobi bidi bilomba milambu mitambe buimpe.24 Bualu Kristo kavua mubuele muaba wa tshijila muenza ku bianza+ udi tshimfuanyi tshia muaba mulelela,+ kadi uvua mubuele mu diulu muine,+ bienza bua amueneke mpindieu kumpala kua* Nzambi bua bualu buetu.+25 Kabivua bienzeke nunku bua ikale udifila misangu ne misangu, bienze bu padi muakuidi munene ubuela muaba wa tshijila ku tshidimu ne ku tshidimu+ ne mashi adi kaayi ende.26 Tshianana, uvua ne bua kuikala ukenga misangu ne misangu katshia ku mbangilu wa ba pa buloba. Kadi mpindieu, mmumueneke musangu umue bua kashidi ku nshikidilu kua ndongoluelu ya malu* bua kumbusha mpekatu ku diambuluisha dia didilambula diende.+27 Nunku anu bu mudibi bilongolola bua bantu kufua musangu umue bua kashidi, kadi pashishe balua kupeta dilumbuluisha,28 ke muvua Kristo pende mufidibue musangu umue bua kashidi bua kuambula mpekatu ya bantu ba bungi;+ ne musangu muibidi udiye umueneka, kabiakuikala kabidi bua mpekatu to,* ne nebamumone kudi bantu badi bamukeba ne muoyo mujima bua lupandu luabu.+
lua_Latn